Downloaded from YTS.MX
Official YIFY movies site: YTS.MX
Så snart jeg træder ind ad denne dør, har jeg ansvaret for Air Force One.
Klargøring, ringe til flyvestationen, sørge for tilstrækkelig sikkerhed -
- og at vi har det nødvendige udstyr samt våben på hver flyvning.
Om nogle få timer vil USA's 45. præsident, Donald Trump -
- gå om bord på Air Force One på en hemmelig flyvning.
Elitetropperne Ravens har ansvaret for præsidentens sikkerhed.
Adrenalinet pumper, uanset hvor vi er. Vi skal sikre, at Air Force One -
- præsidenten og besætningen bliver beskyttet optimalt.
Der er en flyveforbudszone på 13 km, og præsidentens helikopter -
- Marine One, nærmer sig Joint Base Andrews, hvor Air Force One venter.
Årsagen til det høje sikkerhedsniveau?
Air Force One er USA's flyvende kommandocentral -
- bogstaveligt talt det flyvende Hvide Hus.
Verdens vigtigste fly transporterer USA's præsident -
- til nogle af verdens farligste steder.
Men efter 30 års missioner i hele verden skal flyet snart på pension.
Det skal erstattes af en ny topmoderne 747 jumbojet.
Men for at blive Air Force One skal den undergå en dramatisk forvandling.
Air Force One er en kommandocentral, da vi har så meget militært udstyr -
- og andre ting, som jeg ikke kan tale om.
Men det nye Air Force One har endnu bedre udstyr.
Det er topmoderne.
For at opgradere det nye 747 til de højeste militære standarder -
- må teknikerne integrere højteknologisk kommunikation ...
... og militære forsvarssystemer.
Og samtidig forny flyets interiør -
- og pakke det ind i VIP-luksus.
En, to, tre ...
National Geographic har fået hidtil uset adgang -
- til at filme den følsomme militære ombygning.
Vi viser, hvad det kræver at gøre flyet til en flyvende fæstning.
Under den enorme hangar på Joint Base Andrews står der to Air Force One-fly.
Det betyder, at præsidenten altid har et i reserve.
I dag kæmper personalet for at holde begge fly i tiptop stand.
Det er et 30 år gammelt fly, som vi prøver at få til at se nyt ud.
Vi har haft nogle problemer med at få repareret visse dele.
Dem, der reparerer dem, bruger dem ikke længere.
Det er som en veteranbil, ud over at vi er mere stolte af det.
For Alex, Air Force Ones førstepilot -
- giver cockpittets analoge instrumenter deres egne udfordringer.
Vi har svært ved at få de nødvendige reservedele -
- til at opretholde serviceniveauet.
Det bliver spændende med det nye Air Force One.
Det giver teamet mulighed for at opretholde serviceniveauet -
- i det flyvende Hvide Hus i de kommende to-tre årtier.
Med sikkerheden på plads flyttes flyet til boardingområdet.
Da præsidenten nærmer sig, gør alle sig klar til det, de kalder "showet".
Præsidentens gang fra Marine One til Air Force One.
Den har været ikonisk i over 30 år.
Den blev gjort berømt af præsident Reagan -
- som begyndte at koreografere "showet".
Til Reagans dramatiske ankomster -
- bad han om, at helikoptermotorerne blev slukket og var stille -
- for at holde fokus på præsidentens ombordstigning.
Præsidentens sikkerhed afhænger at præcisionen i showet.
Så når præsidenten går mod flyet, lytter vi piloter og navigatører -
- til Secret Services radio for at høre -
- hvornår vi skal starte flyet og få det flyvende Hvide Hus på vingerne.
Vi taxier tilbage på startbane et til venstre og letter fra højre.
Første gang jeg steg om bord på Air Force One var et stort øjeblik -
- fordi det har betydet så meget i årenes løb.
Det er et meget vigtigt symbol på magt, styrke og præsidentembedet.
Det er et fantastisk fly. Det er noget helt særligt.
Når præsidenten stiger om bord på flyet -
- starter vi motorerne i højre side af flyet.
Når vi har sikret, at alle er om bord, starter vi dem i venstre side.
Og så kommer vi af sted.
-Kører vi over på toeren? -Ja.
Når vi har fået starttilladelse, drejer vi 180 grader til højre.
Med præsidenten om bord tæller hvert et sekund.
Præsidentens hurtige og sikre transport afhænger af besætningen.
Over de seneste tre årtier har det legendariske fly krydset verden -
- og sågar fløjet på farlige missioner til krigszoner.
Det var interessant at se Bagdad som en silhuet mod solnedgangen.
I november 2003, midt under Irakkrigen -
- faldt ansvaret for at flyve præsident George W. Bush -
- til det krigshærgede Bagdad på Air Force One.
Under indflyvningen og landingen var det blevet mørkt.
For ikke at blive terrormål skjultes flyets identitet med et falsk skilt.
Det gjorde det i stand til at snige sig ind i en krigszone.
Det var et meget dramatisk øjeblik.
Den hemmelige mission var en succes.
Og præsidenten mødtes hemmeligt med soldaterne for at fejre Thanksgiving.
Under Barack Obamas præsidentperiode besluttede man at udskifte flyet.
Boeing foreslog to nye specialdesignede Air Force One-fly -
- baseret på det 747-8, der kan ses her -
- i verdens største fabriksbygning lige uden for Seattle.
Men da præsident Trump blev indsat i 2017, ændrede han kurs.
Det var for dyrt, og flyet var stort set bestilt -
- men da jeg hørte om det, bad jeg dem om at droppe ordren.
De spurgte hvorfor, og jeg sagde, at det var for dyrt.
Seks måneder senere hørte Trump, at grundet et flyselskabs konkurs -
- havde Boeing to ubrugte 747-8 i Californiens Mojaveørken.
Så købte jeg de to fly -
- og fik lidt mere fly for pengene, ikke mindre.
Der var ingen grund til at fortryde. Vi fik mere fly for pengene.
Så det var jeg glad for.
Med Mojaveørkenen som bagtæppe bygges det kommende Air Force One.
National Geographic har fået adgang til at dokumentere forvandlingen.
Sammenlignet med det nuværende Air Force One -
- er det enorme 747-8 et kæmpe teknologisk fremskridt.
Med sine 76 meter er det verdens længste passagerfly.
Det forlængede øverste dæk giver det over 20 procent ekstra gulvplads.
Indendørsarealet er større end en NBA-basketballbane.
De brede vinger med revolutionerende sabelformede vingespidser i kulfiber -
- har en vinkel på 37,5 grader.
Denne nye form gør, at flyet bliver hurtigere -
- og kan benytte ekstremt korte start- og landingsbaner.
De fire nyudviklede GE-motorer kan næsten få det op på lydens hastighed -
- hvilket gør det til verdens hurtigste passagerfly.
Men at forvandle denne kolos til Air Force One er en enorm udfordring -
- der hviler på Bob Fookes' skuldre.
Et helt nyt 747-fly med ny teknologi -
- og nye egenskaber, som vi skal gøre til noget meget præsidentielt.
Bob udfører en sidste inspektion, før det flyver til San Antonio i Texas -
- hvor det får sin militære overhaling.
Som I kan forestille jer, skal det meste af det indvendige ændres -
- men noget af det, som ville være godt at beholde -
- er denne trappe, der er anderledes end i det nuværende Air Force One.
Vi syntes, at det ville være en god idé at beholde den.
Inspektionen er gennemført, og piloterne gør klar til afgang.
Alt ser godt ud, og alle er glade. Vi flyver.
For at blive et militærfly, skal det kunne afværge missiler -
- modstå radioaktiv stråling ...
... fungere som det flyvende Hvide Hus -
- og give præsidenten sikre kommunikationskanaler.
Da det lander på et topsikret anlæg i Texas -
- begynder forvandlingen til verdens vigtigste fly.
BOEINGS MILITÆRE ANLÆG SAN ANTONIO, TEXAS
I San Antonio slutter det kommende Air Force One sig til sin tvilling -
- i en topsikret hangar.
National Geographic har fået adgang til at dokumentere deres forvandling -
- til den næste generation af Air Force One.
Nogle kalder den Big Texas.
Hangaren overvåges døgnet rundt og inspiceres af hundepatruljer.
Det er verdens største fritstående højloftede hangarbygning.
Mekanikere som Shawn Fisher må fjerne hele interiøret -
- herunder bagageskabe, toiletter, køkkener -
- airconditionanlæg og alt andet.
Der er mange ting, der skal ændres -
- og det er bedst at fjerne absolut alt -
- indtil vi er i byggefasen. Så geninstallerer vi det -
- der skal bruges på de rigtige steder i det nye Air Force One.
Siden 1940'erne har de syv forskellige fly, der er blevet designet til -
- at transportere præsidenten, alle skrevet historie.
Air Force One var et resultat af krigen.
Præsident Franklin D. Roosevelt fløj i en Douglas C-54 Skymaster -
- til Jaltakonferencen for at sikre freden efter anden verdenskrig.
Det første jetdrevne Air Force One var en Boeing 707.
Og det skrev også historie.
Der ser ud til at være sket noget på ruten.
Der er som nævnt sket noget på ruten.
I 1963, efter det tragiske mord på John F. Kennedy i Dallas, Texas -
- blev Lyndon B. Johnson på det fly den første -
- og eneste præsident, der aflagde sin præsidented om bord på Air Force One.
Præsident Johnson indtager præsidentembedet -
- under kriser i ind- og udland for at bære den frie verdens fakkel videre.
Jeg vil gøre mit bedste.
Jeg beder om jeres hjælp, og Guds.
Kennedyernes arv lever videre i alle amerikaneres hjerter -
- og også i Air Force One.
Jacqueline Kennedy valgte farver på Boeing 707-modellen -
- og de bruges stadig på dagens 747-model.
Traditionen blev videreført i interiøret til den nuværende 747 -
- hvor Nancy Reagan blandt andet var med til at designe soveværelset.
Vi går ind i præsidentens soveværelse.
Her har vi to sofaer -
- der begge kan blive til en seng, ligesom den her.
Herinde har vi præsidentens segl på alle hans ting.
Lagenet og puden ... Stjernerne symboliserer det flyvende Hvide Hus.
SOVEVÆRELSET
Til det nye Air Force One foreslog Trump et mere moderne luksuriøst look.
Designet inkluderer en queen size-seng i stedet for de to enkeltsenge -
- et større tv og mere siddeplads.
Nu inspicerer jeg lofterne -
- og leder efter fingeraftryk og snavs.
Vi går ind på præsidentens badeværelse og tjekker -
- at alt er blevet rengjort, og at spejlet er helt rent -
- og at der ikke er pletter eller fingeraftryk på kromet.
Vi tjekker endda, at håndklæderne hænger lige. Alt ser godt ud.
Flyets nøjagtige indretning er hemmelig af sikkerhedsgrunde -
- men chefstewarden Matt fortæller os en lille hemmelighed.
Vi holder altid denne dør lukket, når hoveddøren er åben -
- for at holde kontoret sterilt.
Når præsidenten går om bord, står jeg her og åbner og lukker døren.
Det gør han for at sikre præsidentens privatliv.
Jeg foretager et hurtigt kvalitetstjek af kontoret -
- for at sikre, at han har, hvad han skal bruge. Briller og penne.
Det er de penne, han bruger til at underskrive ny lovgivning.
Han kan lide at arbejde herfra.
I det nye fly ser vi frem til -
- at få helt nyt udstyr.
-Tilbage i San Antonio: -Værsgo at sidde ned.
Teamet forbereder en opgradering af interiøret på det nye fly.
Præsidentens kontor. Lægeklinikken.
Præsidentens konferencelokale.
Og endda køkkenet.
BOEINGS MILITÆRE ANLÆG
Værsgo at sidde ned.
I San Antonio forbereder teamet et dristigt nyt design -
- der vil gøre det nye Air Force One til Det Hvide Hus i luften.
Jeg tror, at vi skal begynde med præsidentens kontor.
Præsidentens kontor svarer til det ovale værelse -
- så det er der, de store beslutninger bliver taget.
Bob, nogle tanker om, hvordan vi bedst udnytter den ekstra plads.
Det bliver modulært, så reparationer kan ske meget lettere og hurtigere.
Det bliver moderne klassisk, men meget lettere at vedligeholde.
I stedet for det klodsede træ bliver det et moderne modulært design -
- der kunne se sådan her ud, med al den nyeste digitale teknologi.
Men som designet af interiøret skrider frem -
- må ingeniørteamet overvinde en betydelig forhindring.
Air Force One vil bruge langt mere strøm end et almindeligt 747 -
- så vi skal bruge en større generator.
Så vi må opgradere generatorerne for at få mere strøm til Air Force One.
Elektriciteten produceres af generatorer -
- der drives af motorernes turbiner.
For at producere energi nok, må teamet fjerne motorerne -
- så der kan installeres større generatorer til kommunikation -
- og navigationssystemer.
En, to, tre, fire, fem, seks, syv ...
De består af over en million dele ...
... og hver motor vejer cirka 5500 kilo.
En motor koster 22 mio. dollars, så de skal fjernes med forsigtighed.
MOTORERNE
Disse fire turbofanmotorer kan løfte et fuldt lastet Air Force One -
- med en vægt på 450.000 kilo uden problemer.
De giver flyet en trækkraft på i alt 120.000 kilo.
Motorerne bruger 16 % mindre brændstof ...
... med en maksimal aktionsradius på over 14.000 kilometer.
Selv i tilfælde af en katastrofe vil det nye Air Force One være sikrere -
- og kunne flyve og lande med blot to motorer.
Det er en god motor med en trækkraft på 30.000 kilo gange fire -
- og nu med det savtakkede design -
- der dæmper luften og lyden, hvilket gør det meget stille.
Boeing og NASA har udviklet -
- det savtakkede mønster på motorerne, der udjævner blandingen af den luft -
- der strømmer gennem motoren, med den luft, der strømmer rundt om den.
Den nyskabende teknologi bidrager til 30 % reduktion af motorstøjen ...
... hvilket sikrer præsidenten mere rolige omgivelser.
På Air Force One glæder besætningen sig allerede til det nye fly.
Som I kan se, er flyet forældet, også køkkenet.
Vi har opdateret meget, men vi ser frem til -
- at få helt nyt udstyr i det nye fly -
- hvorved vi forhåbentlig kan forbedre vores kundeservice -
- og tage os endnu bedre af passagererne.
Præsidentens gæster er ofte statsoverhoveder.
Når verdensfreden står på spil, skal Det Hvide Hus i luften kunne imponere.
PRÆSIDENTENS KØKKEN
Til erstatning for det trange køkken -
- arbejder man på design som dette af to nye og større køkkener.
På en oversøisk tur vil de kunne tilberede op til 2000 måltider -
- af ingredienser fra USA -
- og serveret i femstjernet VIP-stil.
-Christine, chefens drikkevarer? -Ja.
Trods de trange forhold fortsætter præsidentens stewardesse, Christine -
- sin service.
Heldigvis er præsident Trumps smag ligetil.
Præsidenten kan lide almindelig amerikansk mad -
- som alle andre også kunne spise.
Han kræver ikke noget specielt, hvis det giver mening.
Hamburgere eller spaghetti.
Førstedamen kan ligesom præsidenten lide almindelig mad.
En almindelig amerikansk kost.
For Christine har chancen for at servicere præsidenten -
- været en ære gennemsyret af historie.
Hej, Danny. Hvordan går det?
Rummelig indretning.
Den 41. præsident, George H. W. Bush, var den første, der anvendte flyet.
I 1990 var det topmoderne.
Hold da op, det er stort.
Hvad er der her? Går der to gange ned?
Ja, en på hver side.
Og så har vi den bagerste del.
Præsident Bush døde den 30. november 2018 i Houston, Texas.
Besætningen på Air Force One fløj hans jordiske rester til Washington -
- og så tilbage til Texas på det fly, han elskede så højt.
Og Christine bevidnede den historiske begivenhed.
Han kom ind med hovedet først, og vi sørgede for -
- at hans hoved vendte fremad, og at han blev på samme sted.
At præsident Bush var den første til at bruge flyet -
- og at det var det, der fløj ham til hans sidste hvilested, er rørende.
Især fordi hans søn, præsident George W. Bush, også var om bord -
- og kunne dele det øjeblik med familien.
At tage sig af præsidenten er besætningens primære opgave.
Det ved ingen bedre end Sean, præsidentens læge.
Jeg forsøger at se præsidenten hver dag -
- og det er min opgave at sørge for, at præsidenten -
- er sund og rask og altid kan udføre sine pligter.
Men den nuværende lægeklinik på Air Force One -
- er 29 år gammel og ikke bygget til den teknologi -
- og det udstyr, der er blevet standard i hele landet -
- og ikke mindst for præsidenten, så vi har fået en masse ekstra ting -
- der forbedrer den terapi og pleje, vi kan tilbyde.
Så hvad kan man gøre for præsidenten i en livstruende situation?
Air Force One kan i dag ikke udføre alle hospitalsbehandlinger.
Men der er planer for at modernisere lægeklinikken.
Den vil have den seneste teknologi samt et kontorområde -
- og sågar være udstyret til nødoperationer.
Men mens præsidenten vælger det nye design til Air Force Ones eksteriør -
- er de mest dramatiske forvandlinger stadig i vente.
For at muliggøre dette må teknikerne være forsigtige med hemmeligheder -
- når de arbejder for rullende kameraer.
Det er ret hemmeligt. Det må jeg vel godt sige?
For at få det nyeste design og de nyeste militærteknologier med -
- må teamet give alle dele af flyet en overhaling.
I San Antonio gør mekanikeren Jacob Monita flyet klar -
- til et digitalt interface og digitale kontrolpaneler.
Hans arbejde er så hemmeligt, at vi må samarbejde med forsvarsministeriet -
- for at sikre, at han ikke afslører noget hemmeligt.
Det fly, det kom fra, er ... Det må jeg vel gerne sige?
Vi skal fjerne nogle komponenter.
Det hele skal fjernes. Kontrolpaneler, afbrydere, alle de her ledninger.
Det skal erstattes af nye ledninger.
NY KABELFØRING
Metalafskærmningen beskytter mod elektromagnetisk interferens -
- så flyet også kan være det flyvende Hvide Hus -
- i tilfælde af en kernevåbeneksplosion.
Men med over 300.000 kilometer nye kabler har Jacob nok at se til.
Vi ved ikke altid helt, hvordan vi skal installere visse ting.
Vi er de første, der gør det.
Brett, du kan sidde til venstre.
Okay.
Så velkommen til 747-8.
For at blive klar til 747-8's digitale cockpit, er præsidentens pilot Brett -
- i Boeings hovedkvarter i Seattle -
- for at øve sig i det nye Air Force Ones flysimulator.
Jeg er pilot og har været med i udviklingen af det nye Air Force One.
I stedet for det forældede analoge cockpit, er der digitale displays.
Sofistikerede computersystemer hjælper med navigation og sikkerhed -
- så der kun er brug for to piloter.
De kan betjene flyets kontrolpaneler samt forsvars- og navigationssystemer.
-Hvordan føles det? -Det er et meget stabilt fly.
Vi kan se Mount Rainier ud ad vinduet her i simulatoren.
Hvordan viser det sig på den her vertikale profil?
Man kan se den horisontale afbildning der.
Man kan se terrænets karakteristika, og det højere terræn -
- vises med gult og rødt -
- så man kan se toppen af Mount Rainier til siden.
Den første landing med denne flytype.
De seneste digitale displays og et forbedret landingssystem -
- gør flyet i stand til at lande under de mest vanskelige vejrforhold.
Landingsstel nede, flaps 20, landingsbanen i sigte.
50, 40, 30, 20, 10.
Bremserne kommer automatisk op, trækkraften reverseres, farten falder.
Rigtig godt.
Piloterne på det nuværende fly glæder sig til det digitale cockpit.
Det er en fornøjelse. Der er lidt mere "stang og gashåndtag" over det.
Det vi voksede op med.
Det nye fly får det seneste udstyr, så det er altid spændende.
Vi har en masse ting, som mange ikke aner noget om.
De aner ikke, hvad vi har her på flyet.
Og visse ting kan jeg ikke tale om.
Det handler ikke kun om militære hemmeligheder.
For at installere flyets topmoderne forsvarssystemer -
- står teknikere over for den mest risikable del af forvandlingen -
- og skærer bogstaveligt talt flyet i stykker.
En forkert bevægelse kan koste millioner.
Det skal nærmest være vægtløst, når man arbejder på det.
For at militarisere flyet og gøre det til den flyvende fæstning -
- Air Force One -
- må de gennemføre en risikabel udskæring i flyets skrog -
- for at forberede installationen af forsvars- og kommunikationssystemer -
- og National Geographic har fået lov til at dokumentere det.
Først planlægger de, hvor i skroget de skal skære.
Og de to enorme præsidentindgange har holdt dem vågne om natten.
Fejl med så store udskæringer kan blive meget dyre.
Den første store opgave er at skære to store sektioner -
- ud af flyet i bagpartiet og fronten.
De bliver erstattet med nye sektioner, der indeholder nye døre -
- og trapper, som både præsidenten og passagerer kan benytte.
Som på det nuværende fly er det et sikkerhedskrav, at præsidenten -
- gæster og besætning om nødvendigt kan anvende de indvendige trapper.
Selv uden dets motorer og komponenter -
- vejer kæmpeflyet stadig cirka 160.000 kilo.
Udskæringer i skroget kan medføre, at det bøjes -
- så der opstår alvorlige forskydninger.
For at undgå dette, arbejder produktionschef Todd Carlson -
- med en unik støttekonstruktion, der mindsker belastningen af flyet.
For at gøre det nye Air Force One klar til nogle store ændringer -
- har vi løftet flyet. Som I kan se, drejer hjulene rundt.
Vi har også de gule bøjler langs flyets underside -
- fra næse til hale og vinge til vinge.
Det skal nærmest være vægtløst, mens man arbejder på det.
Den specialbyggede støttekonstruktion bruger et hydraulisk system -
- der gør selv dette kæmpefly stort set vægtløst.
Den mindste vægtændring udløser justeringer i de hydrauliske stempler.
Vi overvåger vægten.
Den her skifter lidt, når folk går ind og ud af flyet.
Vi tjekker, at vi holder os inden for grænsen -
- og det er ordentligt understøttet, når vi laver de store udskæringer.
Det må ikke vride sig eller blive bøjet.
Med forarbejdet på plads -
- er teamet nervøse, da de gør klar til den første store udskæring.
Inden de installerer døre og trapper, fortsætter teknikerne forvandlingen.
De laver 68 mindre huller til kommunikations- og forsvarssystemerne.
Tilbage på det nuværende fly ...
Test, en, to, tre, tre, to en.
... ser kommunikationsmedarbejder Kas frem til opgraderingen.
Ofte er der noget nyt.
At præsidenten vil bruge en tablet eller noget -
- som flyet ikke var designet til for 30 år siden.
De anede ikke, at det blev en mulighed.
Så vi forsøger at improvisere -
- og finde ud af, hvordan vi forbinder en ny iPad til gamle kabler.
Selv om detaljerne er hemmelige -
- vil flyene indeholde den mest avancerede krypterede kommunikation -
- der altid er direkte forbundet til Det Hvide Hus.
Og præsidenten vil kunne tale direkte til nationen.
Med de nye fly går vi fra at være tre til fire operatører -
- hvilket bliver rart. Der bliver flere til at håndtere opkaldene.
Vi foretager mange opkald til statsoverhoveder.
Til andre præsidenter og ledere i hele verden.
Det er nok noget af det mest stressende ved arbejdet.
Vigtigheden af effektiv kommunikation om bord på Air Force One -
- blev understreget på en skæbnesvanger dag i 2001.
Under 11. september-angrebene var George W. Bush i Florida.
Hans sikkerhedsfolk fik ham hurtigt til det sikrest mulige sted -
- om bord på den flyvende fæstning Air Force One.
Der gik rygter om, at Det Hvide Hus ville blive angrebet.
Og det stod hurtigt klart, at det var herfra -
- præsidenten skulle finde ud af, hvad der var sket -
- om der var flere angreb -
- og hvordan landet skulle reagere -
- på den umiddelbare krise, så godt som en præsident kan.
Men kommunikationsnettet var overbelastet -
- og præsident Bush kunne ikke tale til nationen.
Noget af det mest interessante, vi lærte, var, at Air Force One -
- ikke havde det nødvendige udstyr til at håndtere krisen.
Der var telefoner, men jeg kunne ikke finde folk.
Der var møder, men det var svært at komme ind til møderne.
Med andre ord var udstyret ikke lige så godt, som det kunne have været.
Selv om kommunikationssystemet siden er blevet forbedret -
- bliver det noget helt andet på det nye fly.
Air Force One er anderledes end andre 747'er -
- der er private eller indrettet luksuriøst -
- eftersom vi har så meget militært udstyr og øvrige ting.
Ting, som jeg ikke kan tale om.
FORSVAR
Præcis hvordan det nye Air Force One vil forsvare sig, er tophemmeligt.
Men eksperter mener, at det vil kunne aflede varmesøgende missiler.
Og at flyet vil bruge avancerede lasere -
- både til at uskadeliggøre et missils sporingssystem -
- og sågar helt ødelægge missiler.
Så uden at sige for meget er præsidenten altid beskyttet.
Præsidentens sikkerhed er altid vigtig -
- på såvel dette Air Force One som det næste.
Det er det, jeg kan sige.
Noget af det, der kan afsløres, er præsident Trumps beslutning -
- hvad angår det dramatiske nye design.
Det vil gøre den nye generation af Air Force One til et ikon.
Vi ændrer på farvesammensætningen. Jeg synes, at den bliver stærkere.
Det er flottere.
BOEINGS MILITÆRE ANLÆG TEXAS
I San Antonio lægger teamet sidste hånd på mulige design -
- til interiøret i det nye statelige ikon.
Som kabinetrummet i Det Hvide Hus -
- hvor præsidenten holder møder med kabinettet og sine øverste folk -
- er konferencelokalet på flyet vigtigt.
Det bliver forbedret med moderne elektronik, større skærme -
- og muligheden for at bruge personligt elektronisk udstyr -
- så al nødvendig information er tilgængelig.
Pendanten til kabinetrummet i Det Hvide Hus er konferencelokalet -
- og det får en dramatisk ansigtsløftning.
Det kunne ende med at se sådan her ud.
De større vinduer i 747-8'eren vil oplyse den ekstra plads -
- og det moderne design.
Det er fuld af kommunikationsudstyr og vil også fungere som situationsrum.
Bob, kan du fortælle, hvad vi gør ved køkkenerne i det nye Air Force One?
De nye køkkener bliver meget større og mere effektivt indrettede -
- med moderne udstyr.
De små køkkener vokser til næsten dobbelt størrelse.
Med et design som dette inspireret af de nyeste private luksusfly -
- vil de ikke blot have udstyr til at opvarme færdigretter -
- men også lave mad fra bunden.
I en dramatisk opgradering af det 30 år gamle medicinske udstyr -
- bliver den nye højteknologiske skadestue langt større.
Tre-d-modellen viser et operationsbord med udstyr til nødstilfælde -
- fra hjerteslag til mordforsøg.
Topmoderne overvågningsudstyr og et stort apotek kan håndtere -
- stort set alle nødstilfælde hos præsidenten, gæster og personale.
Og selv om Nancy Reagans design vil forsvinde -
- bliver det flotte nye soveværelse mere rummeligt -
- med en femstjernet komfort, som kun præsidenten -
- førstedamen, sikkerhedsvagter og chefsteward har adgang til.
Men de præsidentielle stjerner på gulvtæppet bliver der.
Det nuværende kontors trælook -
- bliver ændret til et mere moderne, modulært kontor.
Som det ovale værelse i luften er det herfra præsidenten taler til nationen.
Men den mest synlige forvandling kan være den af Air Force Ones ydre.
Præsident Trump har besluttet at droppe farverne fra 1962.
De blev oprindeligt valgt af førstedamen Jacqueline Kennedy -
- og var hendes foretrukne nuance af blå.
Farven har længe været babyblå.
Nu har vi efter min mening nogle bedre farver, rød, hvid og blå.
Men det er den blå farve fra USA's flag, som er mørkere.
Vi har et fly, der vil repræsentere os i lang tid og på en flot måde.
Selv om flyets skrifttype forbliver uændret -
- har præsidenten overvejet fire forskellige farvesammensætninger.
Blå eller hvide motorer.
Og grå eller hvide midterlinjer.
Dette er præsident Trumps foretrukne kombination.
Med modificering, test og udvidet support -
- bliver den samlede pris på 5,3 milliarder dollars.
Men som et symbol på nationen mener nogle, at en banebrydende ny version -
- af det flyvende Hvide Hus er det hele værd.
Det er en del af min arv. Når jeg ser det, vil jeg tænke -
- at jeg var involveret i det.
Det repræsenterer vores fantastiske land.
Air Force One har fuldført sin mission -
- og vender tilbage til Joint Base Andrews i Maryland.
Lige nu bugserer vi flyet ind og tjekker for fremmedlegemer.
Vi ser, om der er noget, der har sat sig fast i dækkene -
- inden vi parkerer det.
Alle vil savne det her fly.
Vi har alle haft mange gode oplevelser og rejser med flyet -
- og det har været godt at være en del af en masse historiske begivenheder -
- rundt om i verden og her i landet.
Det bliver rart at få et nyt fly og se det overtage rollen som Air Force One.
Og flyve præsidenten rundt i verden.
Det er nok blevet som et barn for mig. Jeg kender det ud og ind.
Jeg ved, hvor alting sidder, og hvordan det fungerer -
- og jeg kommer virkelig til at savne det.
Når de militariserede fly er flyveklare -
- skal de prøveflyves i hele to år.
Hvad kan vi gøre med en mere avanceret version af det flyvende Hvide Hus?
Det har et stort potentiale for landet og den næste præsident.
Arbejdet på de to fly vil fortsætte under præsident Biden.
Visse designelementer kan ændre sig, men i 2024 vil det nye Air Force One -
- blive leveret til nationen.
Tekster: Lasse Petersen